ΑΠΟΦΑΣΕΙΣ
Αριθμ. 23739
Ίδρυση Πανεπιστημιακού Εργαστηρίου με τίτλο:  «Εργαστήριο Ενέργειας»  (Energy Laboratory)
στο Τμήμα Μηχανολόγων Μηχανικών της Σχολής
Μηχανικών του Πανεπιστημίου Δυτικής Αττικής
και καθορισμός του Εσωτερικού Κανονισμού του.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Λαμβάνοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), ιδίως τα άρθρα 46
και 47.
4. Την υπό στοιχεία 119929/Z1/30-9-2022 εγκύκλιο του
Υπουργείου Παιδείας και Θρησκευμάτων «Παροχή διευκρινίσεων σχετικά με την εφαρμογή των διατάξεων του
ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι. και των ακαδημαϊ-
κών μονάδων τους, την ανάδειξη των μονοπρόσωπων
οργάνων των Α.Ε.Ι. και των ακαδημαϊκών μονάδων τους
και λοιπά θέματα», ενότητα Β: «Διευκρινίσεις σχετικά με
την άσκηση αρμοδιοτήτων και την έκδοση πράξεων».
5. Την απόφαση της Διοικούσας Επιτροπής του Πανεπιστημίου Δυτικής Αττικής, σχετικά με την ίδρυση και
λειτουργία των Εργαστηρίων (συνεδρίαση υπ’ αρ. 20/
02-10-2018, θέμα 49).
6. Τις διατάξεις του ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερ-
δοσκοπικών παραρτήματα των ξένων πανεπιστημίων
και άλλες διατάξεις».
7. Τον Εσωτερικό Κανονισμό Λειτουργίας του Πανεπιστημίου Δυτικής Αττικής, με τις τροποποιήσεις του
(Β’ 4621/2020).
8. Τον Πρότυπο Εσωτερικό Κανονισμό Λειτουργίας Εργαστηρίων Πανεπιστημίου Δυτικής Αττικής
(Β’ 2144/2023).
9. Την υπ’ αρ. 46969/12-05-2023 διαπιστωτική πράξη
του Αντιπρύτανη Έρευνας και Διά Βίου Εκπαίδευσης του
Πανεπιστημίου Δυτικής Αττικής «Εκλογή Πρύτανη του
Πανεπιστημίου Δυτικής Αττικής» (Υ.Ο.Δ.Δ. 454).
10. Την υπ’  αρ. 77275/1-09-2023 πράξη του Πρύτανη του Πανεπιστημίου Δυτικής Αττικής «Ορισμός
Αντιπρυτάνεων, τομέων ευθύνης αυτών, κατανομής
αρμοδιοτήτων και σειράς αναπλήρωσης του Πρύτανη
του Πανεπιστημίου Δυτικής Αττικής» (Υ.Ο.Δ.Δ. 921),
όπως τροποποιήθηκε με την υπ’ αρ. 94297/12-10-2023
(Υ.Ο.Δ.Δ. 1141) όμοια.
11. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότηση της
Συγκλήτου του Πανεπιστημίου Δυτικής Αττικής» (ΑΔΑ:
9ΖΥΨ46Μ9ΞΗ-ΘΑΔ).
12. Την υπ’ αρ. 97386/19-10-2023 πράξη του Πρύτανη
του Πανεπιστημίου Δυτικής Αττικής «Ανασυγκρότηση
της Συγκλήτου του Πανεπιστημίου Δυτικής Αττικής»
(ΑΔΑ: ΨΛΓΧ46Μ9ΞΗ-Ι07) .
13. Το υπ’ αρ. 18/17-12-2024 (θέμα 6Β) πρακτικό της
Συνέλευσης του Τμήματος Μηχανολόγων Μηχανικών
της Σχολής Μηχανικών του Πανεπιστημίου Δυτικής Αττικής, σύμφωνα με το οποίο εγκρίνεται η ίδρυση του
Πανεπιστημιακού Εργαστηρίου με τίτλο: «Εργαστήριο
Ενέργειας» (Energy Laboratory) στο Τμήμα Μηχανολόγων Μηχανικών της Σχολής Μηχανικών του Πανεπιστη-
μίου Δυτικής Αττικής.
14. Την υπ’ αρ. 120793/13-12-2024 έκθεση σκοπιμότητας ίδρυσης του Πανεπιστημιακού Εργαστηρίου με τίτλο:
«Εργαστήριο Ενέργειας» (Energy Laboratory) του Τμήματος Μηχανολόγων Μηχανικών της Σχολής Μηχανικών
του Πανεπιστημίου Δυτικής Αττικής και τη στελέχωση
του με μέλη ΔΕΠ του Τμήματος.
15. Την υπ’ αρ. 3/10-2-2025 (θέμα 10ο) απόφαση της
Συγκλήτου του Πανεπιστημίου Δυτικής Αττικής σχετικά
με την ίδρυση του Πανεπιστημιακού Εργαστηρίου με
τίτλο: «Εργαστήριο Ενέργειας» (Energy Laboratory) στο
Τμήμα Μηχανολόγων Μηχανικών της Σχολής Μηχανικών
του Πανεπιστημίου Δυτικής Αττικής και καθορισμό του
Εσωτερικού Κανονισμού του.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
1 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1548
03.04.2025 10:24:00
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
16. Τις εισηγήσεις του Πρύτανη και του Αντιπρύτανη
Ακαδημαϊκών Υποθέσεων και Διασφάλισης Ποιότητας
προς τη Σύγκλητο, όπως διατυπώθηκαν στην υπ’ αρ. 3/
10-2-2025 συνεδρίαση αυτής, σχετικά με την ίδρυση του
Πανεπιστημιακού Εργαστηρίου με τίτλο: «Εργαστήριο
Ενέργειας» (Energy Laboratory) στο Τμήμα Μηχανολόγων Μηχανικών της Σχολής Μηχανικών του Πανεπιστη-
μίου Δυτικής Αττικής.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
18. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού ή του προϋπολογισμού του Πανεπιστημίου Δυτικής Αττικής, αποφασίζουμε:
Την Ίδρυση Πανεπιστημιακού Εργαστηρίου με τίτλο:
«Εργαστήριο Ενέργειας» (Energy Laboratory) στο Τμήμα
Μηχανολόγων Μηχανικών της Σχολής Μηχανικών του
Πανεπιστημίου Δυτικής Αττικής και τον καθορισμό του
Εσωτερικού Κανονισμού του, ως ακολούθως:
Άρθρο 1
Ορισμοί
Για τους σκοπούς του παρόντος εφαρμόζονται οι παρόντες ορισμοί:
1. «Πανεπιστημιακό Εργαστήριο» αποτελεί ακαδημαϊκή μονάδα των Ανωτάτων Εκπαιδευτικών Ιδρυμάτων
(Α.Ε.Ι.), που ιδρύεται και εντάσσεται σε Τμήμα ή στον
Τομέα ενός Τμήματος. Κατ’ εξαίρεση δύναται να ιδρύεται
διεπιστημονικό εργαστήριο που εντάσσεται σε Σχολή, αν
υφίσταται τεκμηριωμένο ενδιαφέρον για την ίδρυσή του
από μέλη Διδακτικού Ερευνητικού Προσωπικού (Δ.Ε.Π.)
διαφορετικών Τμημάτων της ίδιας Σχολής ή στο Α.Ε.Ι.,
αν υφίσταται τεκμηριωμένο ενδιαφέρον για την ίδρυσή
του από μέλη Δ.Ε.Π. Τμημάτων διαφορετικών Σχολών.
2. «Παροχή υπηρεσιών» νοείται η παροχή επιστημονικών, τεχνολογικών και συμβουλευτικών υπηρεσιών
προς τρίτους, η εκπόνηση ειδικών μελετών, η διεξαγωγή
ειδικών μετρήσεων, η διεξαγωγή εργαστηριακών εξετάσεων και αναλύσεων, η παροχή γνωμοδοτήσεων, η
παροχή τεχνικών και λοιπών συναφών επιστημονικών
υπηρεσιών, η σύνταξη προδιαγραφών για λογαριασμό
τρίτων, η παροχή πολιτιστικών και κάθε είδους καλλιτεχνικών υπηρεσιών και κάθε άλλη συναφής εργασία, που
πραγματοποιούνται υπό την ευθύνη ενός πανεπιστημιακού εργαστηρίου.
3. «Προγραμματική σύμβαση» νοείται η σύμβαση συνεργασίας που συνάπτεται μεταξύ του Ειδικού Λογα-
ριασμού Κονδυλίων Έρευνας του Ιδρύματος με φορείς
της περ. α) της παρ. 1 του άρθρου 14 του ν. 4270/2014
(Α’ 143) για την παροχή υπηρεσιών που αποτελούν κοινό
σκοπό των δύο φορέων και υπό τον όρο ότι πληρούνται
οι προϋποθέσεις της διάταξης της παρ. 4 του άρθρου
12 του ν. 4412/2016. Εάν το είδος των υπηρεσιών προϋποθέτει τη χρήση πόρων του πανεπιστημιακού εργα-
στηρίου, απαιτείται η προσκόμιση της βεβαίωσης του
Διευθυντή του.
4. «Αποδέκτες υπηρεσιών» νοείται κάθε φυσικό ή
νομικό πρόσωπο, οιασδήποτε νομικής μορφής, καθώς
και φορείς της περ. α) της παρ. 1 του άρθρου 14 του
ν. 4270/2014 (Α’ 143).
Άρθρο 2
Ίδρυση/Κατάργηση/
Συγχώνευση Πανεπιστημιακού Εργαστηρίου
1. Ιδρύεται στο Τμήμα Μηχανολόγων Μηχανικών της
Σχολής Μηχανικών του Πανεπιστημίου Δυτικής Αττικής,
το Εργαστήριο με τίτλο:
«ΕΡΓΑΣΤΗΡΙΟ ΕΝΕΡΓΕΙΑΣ - ENERGY LABORATORY» το
οποίο εξυπηρετεί τις εκπαιδευτικές και ερευνητικές ανάγκες του Τμήματος στα ακόλουθα γνωστικά αντικείμενα:
1. Ορθολογική Χρήση Ενέργειας.
2. Εξοικονόμηση Ενεργειακών Πόρων.
3. Συστήματα Συμπαραγωγής και Πολυπαραγωγής.
4. Εγκαταστάσεις Ψύξης - Θέρμανσης.
5. Παραγωγή Ενέργειας από Συμβατικούς Σταθμούς.
6. Αξιοποίηση των Ανανεώσιμων Πηγών Ενέργειας.
7. Υβριδικοί Ενεργειακοί Σταθμοί.
8. Αποθήκευση Ενέργειας.
9. Ολοκληρωμένα Συστήματα Διαχείρισης Ενέργειας.
10. Τεχνολογίες Υδρογόνου - εναλλακτικών καυσίμων.
11. Συστήματα Αφαλάτωσης με ΑΠΕ.
12. Ενεργειακές Καλλιέργειες - χρήση της ενέργειας
στον πρωτογενή τομέα.
13. Οικονομικοτεχνική Αξιολόγηση Ενεργειακών Επενδύσεων.
14. Χρηματοδότηση Ενεργειακών Έργων.
15. Κοινωνική Αποδοχή Ενεργειακών Λύσεων.
16. Ενεργειακή Πολιτική και Στρατηγικός Σχεδιασμός.
17. Περιβαλλοντικά Προβλήματα από τις δραστηριότητες του Ενεργειακού Τομέα.
18. Ενεργειακές Αλυσίδες.
19. Τιμολόγηση της Ενέργειας.
20. Εφαρμογή σύγχρονων μεθόδων και τεχνολογιών
για τη μείωση της ενεργειακής κατανάλωσης στις μεταφορές.
21. Νέες ενεργειακές τεχνολογίες και σύγχρονες τάσεις
στην αξιοποίηση των συμβατικών καυσίμων (λιγνίτης,
υδρογονάνθρακες, κ.λπ.).
22. Δράσεις προώθησης και προβολής των στόχων
και των δραστηριοτήτων του Εργαστηρίου σε θέματα
Ενέργειας.
23. Υποστήριξη Ενεργειακών Κοινοτήτων.
24. Αξιοποίηση Θαλάσσιας Ενέργειας.
25. Εκπαιδευτικές Δραστηριότητες στον τομέα της
Ενέργειας.
26. Πράσινες Ενεργειακά Λύσεις.
27. Σύγχρονα μοντέλα Διεσπαρμένης Παραγωγής/
Αυτοπαραγωγής.
28. Ολοκληρωμένες Αναπτυξιακές Λύσεις σε Αυτόνομα Νησιωτικά Συστήματα.
29. Ανάπτυξη Σύγχρονων Λύσεων Ηλεκτροκίνησης.
30. Ανάπτυξη Σύγχρονων Προβλεπτικών Μοντέλων
για Ενεργειακά Θέματα.
31. Αξιοποίηση Μεγάλου Όγκου Δεδομένων στον
Ενεργειακό Τομέα.
32. Ανάπτυξη Δοκιμαστηρίων Αξιολόγησης Ενεργειακών Προϊόντων και Λύσεων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
33. Αξιοποίηση των Δυνατοτήτων της Γαλάζιας Οικονομίας.
34. Υποστήριξη των Ενεργειακών Αναγκών της Ψηφιακής Μετάβασης.
35. Αξιοποίηση των Συνεργειών Πράσινης και Ψηφιακής Μετάβασης.
36. Αντιμετώπισης των Επιπτώσεων της Κλιματικής
Αλλαγής στις Ενεργειακές Υποδομές.
37. Ανάπτυξη Εργαλείων/Μεθόδων Περιορισμού της
Κλιματικής Κρίσης.
38. Ενσωμάτωσης των Τεχνικών AI στον Ενεργειακό
Τομέα.
39. Ανάπτυξη Εφαρμογών Παραγωγής και Πώλησης
Πράσινης Ενέργειας.
40. Ανάπτυξη Εφαρμογών και Εργαλείων Έξυπνης
Ενεργειακής Διαχείρισης.
Η ίδρυση του πανεπιστημιακού εργαστηρίου ρυθμίζεται από τις διατάξεις του άρθρου 46 του ν. 4957/2022.
Για την ίδρυση του, το εργαστήριο στελεχώνεται από
τουλάχιστον τρία μέλη ΔΕΠ, εκ των οποίων τουλάχιστον
ένα μέλος ΔΕΠ ανήκει στη βαθμίδα του Καθηγητή ή του
Αναπληρωτή Καθηγητή.
2. Με απόφαση της Συγκλήτου του Α.Ε.Ι., κατόπιν εισήγησης της Συνέλευσης του Τμήματος Μηχανολόγων
Μηχανικών της Σχολής Μηχανικών δύναται να συγχωνευθεί, κατατμηθεί, μετονομαστεί ή καταργηθεί το πα-
νεπιστημιακό εργαστήριο. Με την απόφαση ίδρυσης
του πανεπιστημιακού εργαστηρίου εγκρίνεται ο εσωτερικός κανονισμός λειτουργίας του. Με την ίδια δια-
δικασία μεταβάλλεται η έδρα του. Σε περίπτωση συγχώνευσης ή κατάτμησης, η εισήγηση της Συνέλευσης
περιλαμβάνει όλα τα στοιχεία της παρ. 3 του άρθρου 46
του ν. 4957/2022. Σε περίπτωση συγχώνευσης το νέο
εργαστήριο υπεισέρχεται σε όλα τα δικαιώματα και τις
υποχρεώσεις του συγχωνευόμενου εργαστηρίου, ενώ σε
περίπτωση κατάτμησης, με απόφαση του οικείου συλλογικού οργάνου ανάλογα με την ακαδημαϊκή μονάδα
όπου ανήκει το εργαστήριο, καθορίζονται τα σχετικά με
τις δομές και τον εξοπλισμό αυτού και με απόφαση της
Επιτροπής Ερευνών, ύστερα από εισήγηση του Διευθυντή, κατανέμονται τα ταμειακά διαθέσιμα των έργων σε
έργα των νέων εργαστηρίων.
3. Αν καταργηθεί το πανεπιστημιακό εργαστήριο, τα
όργανα και ο εξοπλισμός του κατανέμονται με απόφαση της Συνέλευσης του Τμήματος. Τυχόν ταμειακά
διαθέσιμα των έργων του καταργηθέντος εργαστηρίου,
κατανέμονται με απόφαση του Συμβουλίου Διοίκησης
μετά από εισήγηση του Τμήματος Μηχανολόγων Μηχανικών.
4. Οι αποφάσεις περί ίδρυσης, μετονομασίας, κατάργησης, συγχώνευσης ή τροποποίησης του Εσωτερικού
Κανονισμού Λειτουργίας του πανεπιστημιακού εργαστηρίου κοινοποιούνται με επιμέλεια του Α.Ε.Ι. στο Υπουρ-
γείο Παιδείας και Θρησκευμάτων.
Άρθρο 3
Δραστηριότητες Πανεπιστημιακού Εργαστηρίου
Το πανεπιστημιακό εργαστήριο δύναται να ασκεί τις
ακόλουθες δραστηριότητες:
α) Διεξάγει βασική και εφαρμοσμένη έρευνα στα γνωστικά του αντικείμενα, με σκοπό την ανάπτυξη νέας γνώ-
σης και την απόκτηση τεχνογνωσίας τόσο σε θεωρητικό
όσο και σε πειραματικό - εφαρμοσμένο επίπεδο,
β) συνεργάζεται, κατόπιν απόφασης του αρμοδίου
οργάνου του του Α.Ε.Ι. με Ανώτατα Εκπαιδευτικά Ιδρύματα (Α.Ε.Ι.), της ημεδαπής, αναγνωρισμένα ιδρύματα
της αλλοδαπής, ερευνητικούς και τεχνολογικούς φορείς
της ημεδαπής και αλλοδαπής, εφόσον οι επιστημονικοί
στόχοι τους συμπίπτουν ή είναι συναφείς με αυτούς του
πανεπιστημιακού εργαστηρίου,
γ) εξασφαλίζει πόρους και πηγές χρηματοδότησης για
την ενίσχυση της έρευνας στα αντικείμενα του πανεπιστημιακού εργαστηρίου,
δ) συνεισφέρει στη δημιουργία νέων σύγχρονων και
ελκυστικών προγραμμάτων σπουδών πρώτου δεύτερου και τρίτου κύκλου της ακαδημαϊκής μονάδας στην
οποία εντάσσεται καθώς και στην αναβάθμιση των υφιστάμενων στο πλαίσιο των γνωστικών αντικειμένων του
πανεπιστημιακού εργαστηρίου,
ε) παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα ιδίως με
γνωμοδοτήσεις και μελέτες,
στ) παρέχει εξειδικευμένες υπηρεσίες, προς τρίτα
φυσικά ή νομικά πρόσωπα σύμφωνα με την ισχύουσα
νομοθεσία και τον σκοπό του Α.Ε.Ι., και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με την περ. α’ της παρ. 1 του άρθρου 14 του
ν. 4270/2014 (Α’ 143),
ζ) αναλαμβάνει την εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του Α.Ε.Ι., καθώς και την οργάνωση
και παροχή επιμορφωτικών προγραμμάτων μέσω του
Κέντρου Επιμόρφωσης και Διά Βίου Μάθησης του Α.Ε.Ι.
στα γνωστικά αντικείμενα του πανεπιστημιακού εργαστηρίου,
η) αναλαμβάνει τη διεξαγωγή βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής,
θ) κάθε άλλη δραστηριότητα που καθορίζεται από τον
εσωτερικό κανονισμό του πανεπιστημιακού εργαστηρίου, εφόσον προάγει τη διδασκαλία, την επιστήμη και την
έρευνα στα γνωστικά αντικείμενα του πανεπιστημιακού
εργαστηρίου και είναι σύμφωνη προς τους σκοπούς, την
αποστολή του Ιδρύματος και την κείμενη νομοθεσία.
Άρθρο 4
Προϋποθέσεις Παροχής Υπηρεσιών
Πανεπιστημιακού Εργαστηρίου προς τρίτους
1. Το πανεπιστημιακό εργαστήριο, που ιδρύεται με την
παρούσα απόφαση, δύναται να παρέχει υπηρεσίες προς
τρίτους, εφόσον πληροί τις ακόλουθες προϋποθέσεις:
α) Έχει τουλάχιστον ένα (1) μέλος Διδακτικού Ερευνητικού Προσωπικού, του οποίου το γνωστικό αντικείμενο
είναι συναφές με το αντικείμενο των υπηρεσιών που παρέχει το εργαστήριο,
β) δεν παρεμποδίζονται οι ερευνητικές και εκπαιδευτικές δραστηριότητες του Α.Ε.Ι. και της ακαδημαϊκής
μονάδας στην οποία εντάσσεται,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
γ) οι δραστηριότητες που αφορούν στην παροχή
υπηρεσιών δεν προκαλούν επιβάρυνση εις βάρος του
προϋπολογισμού του Α.Ε.Ι.,
δ) η κοστολόγηση των παρεχόμενων υπηρεσιών είναι
εύλογη και δίκαιη και κάθε πανεπιστημιακό εργαστήριο
εφαρμόζει κοστοστρεφή μεθοδολογία τιμολόγησης επί
των υπηρεσιών αυτών,
ε) οι υπηρεσίες που παρέχονται είναι σύμφωνες με τον
σκοπό και το αντικείμενο του πανεπιστημιακού εργαστηρίου, όπως αυτός καθορίζεται στην απόφαση ίδρυσής
του και τον εσωτερικό κανονισμό λειτουργίας του,
στ) το προσωπικό του είναι κατάλληλα εκπαιδευμένο
και επαρκεί για την παροχή υπηρεσιών προς τρίτους.
2. Οι παρεχόμενες υπηρεσίες του Εργαστηρίου θα
πρέπει να πληρούν μια τουλάχιστον από τις ακόλουθες
προϋποθέσεις:
α) να παρουσιάζουν επιστημονικό ενδιαφέρον και να
προάγουν στην εξέλιξη της επιστήμης,
β) ενισχύουν την εξωστρέφεια του Ιδρύματος,
γ) να ωφελούν την κοινωνία και την οικονομία, να
ανταποκρίνονται στις αναπτυξιακές ανάγκες του Ιδρύματος και της χώρας, να προωθούν τη διάχυση της γνώσης,
την αξιοποίηση των αποτελεσμάτων της έρευνας, την
καινοτομία, τη βιώσιμη ανάπτυξη, την κοινωνική συνοχή
και να συμβάλλουν στην παραγωγική ανασυγκρότηση
της χώρας.
3. Με απόφαση της Επιτροπής Ερευνών, κατόπιν εισήγησης του Διευθυντή του πανεπιστημιακού εργαστηρί-
ου, καθορίζεται το ακριβές ύψος της τιμής κάθε είδους
ομοειδών υπηρεσιών που παρέχονται προς απροσδιόριστο αριθμό φυσικών προσώπων και νομικών προ-
σώπων. Η εισήγηση, πέραν των στοιχείων των παρ. 1
και 2, περιλαμβάνει: α) το είδος και την περιγραφή κάθε
υπηρεσίας, β) την τιμή ανά είδος υπηρεσίας, γ) το εύρος
τιμολόγησης από τρίτους οικονομικούς φορείς, εφόσον
υπάρχουν, που προσφέρουν ταυτόσημες υπηρεσίες, και
δ) οικονομοτεχνική ανάλυση κόστους της υπηρεσίας,
στην οποία περιλαμβάνεται υπολογισμός του κόστους
απασχόλησης προσωπικού, των αναλωσίμων και λοιπών
ειδών, των πάγιων δαπανών και της απόσβεσης εξοπλισμού.
4. Οι τιμές ταυτόσημων υπηρεσιών μεταξύ του ίδιου
ή άλλου πανεπιστημιακού εργαστηρίου του Α.Ε.Ι. δεν
δύνανται να διαφέρουν ουσιωδώς μεταξύ τους.
5. Αν παρέχονται υπηρεσίες από πανεπιστημιακά
εργαστήρια, των οποίων η διαδικασία κοστολόγησης
ρυθμίζεται από την κείμενη νομοθεσία, εφαρμόζεται η
εν λόγω νομοθεσία.
Άρθρο 5
Διοίκηση Διευθυντής Πανεπιστημιακού Εργαστηρίου
1. Το πανεπιστημιακό εργαστήριο, που ιδρύεται με την
παρούσα απόφαση, διοικείται από τον Διευθυντή του.
Ως Διευθυντής πανεπιστημιακού εργαστηρίου εκλέγεται μέλος Διδακτικού Ερευνητικού Προσωπικού (Δ.Ε.Π.),
πλήρους απασχόλησης, της βαθμίδας του Καθηγητή ή
Αναπληρωτή Καθηγητή, με την επιφύλαξη της παρ. 8 του
άρθρου 48 του ν. 4957/2022. Η θητεία του Διευθυντή
είναι τριετής.
2. Η επανεκλογή του ίδιου προσώπου στο αξίωμα του
Διευθυντή πανεπιστημιακού εργαστηρίου επιτρέπεται
χωρίς περιορισμό θητειών.
3. Δικαίωμα υποβολής υποψηφιότητας για το αξίωμα
του Διευθυντή έχουν μέλη Δ.Ε.Π. που έχουν τοποθετηθεί και υπηρετούν στο πανεπιστημιακό εργαστήριο και
έχουν ίδιο ή συναφές γνωστικό αντικείμενο με αυτά του
εργαστηρίου.
Άρθρο 6
Διαδικασία εκλογής Διευθυντή
Η διαδικασία εκλογής του Διευθυντή ρυθμίζεται από
τις διατάξεις του άρθρου 48 του ν. 4957/2022. Αν στο
πανεπιστημιακό εργαστήριο δεν υπηρετούν μέλη Δ.Ε.Π.
στη βαθμίδα του Καθηγητή ή Αναπληρωτή Καθηγητή,
η Σύγκλητος δύναται να ορίσει κατ’ εξαίρεση Επίκουρο
Καθηγητή που υπηρετεί στο πανεπιστημιακό εργαστήριο, έως την ημερομηνία διορισμού μέλους Δ.Ε.Π. στη
βαθμίδα του Καθηγητή ή Αναπληρωτή Καθηγητή. Στην
περίπτωση αυτή εντός προθεσμίας τεσσάρων (4) μηνών
από τον κατ’ εξαίρεση ορισμό μέλους Δ.Ε.Π. στη βαθμίδα
του Επίκουρου Καθηγητή ως Διευθυντή στο πανεπιστημιακό εργαστήριο, προκηρύσσονται εκλογές σύμφωνα
με τη διαδικασία της παρ. 5, στις οποίες δύνανται να είναι υποψήφιοι μέλη Δ.Ε.Π. στη βαθμίδα του Καθηγητή
ή Αναπληρωτή Καθηγητή του ίδιου ή συναφούς αντικειμένου με αυτό του εργαστηρίου που προέρχονται
από τη Σχολή. Η διαδικασία επαναλαμβάνεται μέχρι την
πλήρωση της θέσης του Διευθυντή από μέλος Δ.Ε.Π. στη
βαθμίδα του Καθηγητή ή Αναπληρωτή Καθηγητή, όπως
τροποποιήθηκε με το άρθρο 51, ν. 5094/2024 με ισχύ
την 13/3/2024.
1. Η εκλογική διαδικασία πραγματοποιείται με καθολική, άμεση και μυστική ψηφοφορία που διενεργείται
αποκλειστικά ηλεκτρονικά με τη χρήση του ειδικού πληροφοριακού συστήματος με την ονομασία «Ψηφιακή
Κάλπη ΖΕΥΣ» της ανώνυμης εταιρείας του Ελληνικού
Δημοσίου με την επωνυμία «Εθνικό Δίκτυο Υποδομών
Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.).
2. Δεν επιτρέπεται να θέτουν υποψηφιότητα για τη
θέση του Διευθυντή πανεπιστημιακού εργαστηρίου όσοι
αποχωρούν από την υπηρεσία λόγω συμπλήρωσης του
ανώτατου ορίου ηλικίας κατά τη διάρκεια της θητείας
για την οποία προκηρύσσεται η θέση, εκτός και αν στο
πανεπιστημιακό εργαστήριο υπηρετεί ένα (1) μόνο μέλος Δ.Ε.Π. ή δεν υπάρχει κανένας άλλος υποψήφιος. Η
κατοχή θέσης Διευθυντή πανεπιστημιακού εργαστηρίου
δεν είναι ασυμβίβαστη με την κατοχή άλλου αξιώματος
μονομελούς οργάνου διοίκησης του Ανώτατου Εκπαιδευτικού Ιδρύματος (Α.Ε.Ι.) ή με την ιδιότητα μέλους
συλλογικού οργάνου του Α.Ε.Ι.
3. Έως τη διενέργεια της πρώτης εκλογής, καθώς και
εάν δεν υπάρχουν υποψηφιότητες ή ελλείψει αυτού, ο
Διευθυντής ορίζεται από τη Σύγκλητο, σύμφωνα με τα
οριζόμενα στην περ. ι’ της παρ. 4 του άρθρου 16 και την
παρ. 7 του άρθρου 48 του ν. 4957/2022.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
Άρθρο 7
Αρμοδιότητες Διευθυντή
Πανεπιστημιακού Εργαστηρίου
Ο Διευθυντής του πανεπιστημιακού εργαστηρίου έχει
τις ακόλουθες αρμοδιότητες:
α) Προΐσταται και εποπτεύει τη λειτουργία του πανεπιστημιακού εργαστηρίου,
β) μεριμνά για την εφαρμογή του πρότυπου εσωτερικού κανονισμού λειτουργίας των πανεπιστημιακών
εργαστηρίων, του εσωτερικού κανονισμού λειτουργίας
του πανεπιστημιακού εργαστηρίου, του εσωτερικού κανονισμού του Α.Ε.Ι. και των αποφάσεων των οργάνων
του  Α.Ε.Ι., καθώς και για την τήρηση της νομοθεσίας,
γ) έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους ίδιους
πόρους του πανεπιστημιακού εργαστηρίου,
δ) εισηγείται προς τον Πρύτανη την τοποθέτηση ή διάθεση διοικητικού προσωπικού του Α.Ε.Ι. για την υπο-
στήριξη του πανεπιστημιακού εργαστηρίου,
ε) εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του πανεπιστημιακού εργαστηρίου,
στ) υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
ζ) συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου έργου που έχει
αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων και χώρων, σε περί-
πτωση που δεν υπάρχει άλλη σχετική απόφαση. Επίσης,
έχει την ευθύνη για την προστασία των οργάνων και των
εγκαταστάσεων από βλάβες, την ασφαλή παραμονή του
προσωπικού, των φοιτητών και επισκεπτών και γενικά
την ευθύνη για την απρόσκοπτη λειτουργία του Εργαστηρίου.
η) ασκεί κάθε άλλη αρμοδιότητα που ορίζεται στον
εσωτερικό κανονισμό του Α.Ε.Ι. και στον εσωτερικό κανονισμό λειτουργίας του πανεπιστημιακού εργαστηρίου.
Άρθρο 8
Υποχρεώσεις του Πανεπιστημιακού
Εργαστηρίου προς το Α.Ε.Ι.
Στο πλαίσιο των δραστηριοτήτων του Εργαστηρίου,
το προσωπικό του (τακτικά και συνεργαζόμενα μέλη,
έκτακτο προσωπικό, κ.λπ.) οφείλει να τηρεί τον Εσωτερικό Κανονισμό Λειτουργίας του Πανεπιστημίου Δυτι-
κής Αττικής, καθώς και τις τυχόν οδηγίες που εκδίδει η
συμβουλευτική επιτροπή η οποία συγκροτείται από τη
Σύγκλητο για την υποστήριξη του έργου της σε θέματα
σχετικά με τη διαδικασία ίδρυσης, οργάνωσης και λειτουργίας των πανεπιστημιακών εργαστηρίων.
Το προσωπικό οφείλει να επιδεικνύει τη δέουσα επιμέλεια ως προς τη χρήση των υποδομών και του εξοπλι-
σμού του Εργαστηρίου.
Το εργαστήριο οφείλει από τα έσοδά του να συντηρεί κατά προτεραιότητα τον εξοπλισμό και να καλύπτει
φθορές συνήθους χρήσης των χώρων όπου στεγάζεται.
Το Εργαστήριο οφείλει να παραχωρεί τους χώρους
και τον εξοπλισμό του (υπό την επίβλεψη και τις οδηγίες
του Διευθυντή ή άλλου μέλους του εργαστηρίου) για
την κάλυψη των εκπαιδευτικών αναγκών του οικείου
Τμήματος/Σχολής, οι οποίες σε κάθε περίπτωση ικανοποιούνται κατά προτεραιότητα. Το εργαστήριο οφείλει
να κάνει ορθολογική χρήση των υποδομών του, ώστε
η παροχή υπηρεσιών προς τρίτους να μην αποβαίνει
εις βάρος του δημόσιου ερευνητικού και εκπαιδευτικού
χαρακτήρα του εργαστηρίου.
Σε κάθε επιστημονική δημοσίευση ή ανακοίνωση αποτελεσμάτων έρευνας που εκπονήθηκε ολικά ή μερικά
στο Εργαστήριο, θα πρέπει να γίνεται αναφορά σε αυτό
ως δομή του Πανεπιστημίου Δυτικής Αττικής.
Άρθρο 9
Οικονομική διαχείριση πόρων
1. Η οικονομική διαχείριση των πόρων που προέρχονται από την παροχή υπηρεσιών μέσω του πανεπι-
στημιακού εργαστηρίου, που ιδρύεται με την παρούσα
απόφαση, πραγματοποιείται αποκλειστικά μέσω του
Ειδικού Λογαριασμού Κονδυλίων Έρευνας.
2. Τα έσοδα από την παροχή υπηρεσιών μέσω του
πανεπιστημιακού εργαστηρίου εισπράττονται από τον
Ε.Λ.Κ.Ε. του Ιδρύματος και εγγράφονται στον προϋπολογισμό έργου/προγράμματος του Εργαστηρίου και στον
προϋπολογισμό του Ε.Λ.Κ.Ε.
3. Με απόφαση του Συμβουλίου Διοίκησης, κατόπιν
εισήγησης της Επιτροπής Ερευνών του Ε.Λ.Κ.Ε., καθορίζεται το ποσοστό παρακράτησης επί των εσόδων που
προέρχονται από την παροχή υπηρεσιών του πανεπιστημιακού εργαστηρίου υπέρ του Ε.Λ.Κ.Ε. (άρθρο 237
παρ. 4 του ν. 4957/2022) και το ποσοστό που διατίθεται
για τη δημιουργία έργου για την κάλυψη ερευνητικών,
αναπτυξιακών και λειτουργικών αναγκών του εργαστηρίου, στο οποίο ορίζεται ως Επιστημονικά Υπεύθυνος ο
Διευθυντής του Εργαστηρίου.
4. Με απόφαση του Συμβουλίου Διοίκησης, κατόπιν
εισήγησης του Διευθυντή του πανεπιστημιακού εργαστηρίου, είναι δυνατή η ανάθεση της οικονομικής δια-
χείρισης των πόρων που προέρχονται από την παροχή
υπηρεσιών του πανεπιστημιακού εργαστηρίου στην
Εταιρεία Αξιοποίησης και Διαχείρισης της Περιουσίας
που τυχόν συσταθεί από το Πανεπιστήμιο Δυτικής Αττικής. Με όμοια απόφαση καθορίζεται το ποσοστό πα-
ρακράτησης επί των πόρων του, το οποίο παρακρατάται
υπέρ της Εταιρείας.
5. Οι πόροι που προέρχονται από την παροχή υπηρεσιών μέσω του πανεπιστημιακού εργαστηρίου αποτελούν
ιδιωτικούς πόρους του Ιδρύματος. Ενδεικτικά δύνανται
να καλύπτουν δαπάνες για αμοιβές πρόσθετου ερευνητικού, επιστημονικού, διοικητικού, τεχνικού και λοιπού
προσωπικού του πανεπιστημιακού εργαστηρίου, πρόσθετες αμοιβές των μελών του μόνιμου προσωπικού του
Εργαστηρίου, μελών Διδακτικού Ερευνητικού Προσωπικού (Δ.Ε.Π.), Εργαστηριακού Διδακτικού Προσωπικού
(Ε.ΔΙ.Π.), Ειδικού Τεχνικού Εργαστηριακού Προσωπικού
(Ε.Τ.Ε.Π.), Ειδικού Εκπαιδευτικού Προσωπικού (Ε.Ε.Π.) και
διοικητικού προσωπικού, δαπάνες μετακινήσεων, δημοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
σιεύσεων, οργάνωσης συνεδρίων, καθώς και δημόσιων
συμβάσεων για την προμήθεια αναγκαίων ειδών για την
ορθή και εύρυθμη λειτουργία του πανεπιστημιακού εργαστηρίου και των δραστηριοτήτων του.
Άρθρο 10
Διαδικασία σύναψης συμβάσεων
παροχής υπηρεσιών
1. Το πανεπιστημιακό εργαστήριο, που ιδρύεται με την
παρούσα απόφαση, δύναται να παρέχει υπηρεσίες προς
φορείς του ιδιωτικού ή δημόσιου τομέα, της περ. α) της
παρ. 1 του άρθρου 14 του ν. 4270/2014 (Α’ 143), κατόπιν σύναψης σύμβασης παροχής υπηρεσιών, η οποία
υπόκειται υποχρεωτικά σε έγγραφο τύπο. Οι συμβάσεις
παροχής υπηρεσιών εγκρίνονται από την Επιτροπή
Ερευνών του Ειδικού Λογαριασμού Κονδυλίων Έρευνας (Ε.Λ.Κ.Ε.), κατόπιν αιτήματος του Διευθυντή του πα-
νεπιστημιακού εργαστηρίου ή άλλου ενδιαφερόμενου
μέλους που υπηρετεί στο πανεπιστημιακό εργαστήριο
και επιθυμεί να παράσχει υπηρεσίες μέσω του πανεπιστημιακού εργαστηρίου. Περίληψή τους αναρτάται στο
πρόγραμμα «ΔΙΑΥΓΕΙΑ». Με απόφαση της Επιτροπής
Ερευνών του Ε.Λ.Κ.Ε., δύναται να εγκρίνεται πρότυπο
σχέδιο σύμβασης παροχής υπηρεσιών για το πανεπιστημιακό εργαστήριο ή άλλο ισοδύναμο έγγραφο, εφόσον
το πανεπιστημιακό εργαστήριο εφαρμόζει σύστημα διασφάλισης ποιότητας.
2. Αν το είδος των υπηρεσιών προϋποθέτει τη χρήση
πόρων του πανεπιστημιακού εργαστηρίου, όπως εξοπλισμού, υποδομών και ανθρώπινου δυναμικού που υπηρε-
τεί ήδη στο πανεπιστημιακό εργαστήριο, για την έγκριση
της σύμβασης από την Επιτροπή Ερευνών του Ε.Λ.Κ.Ε.,
απαιτείται η προσκόμιση βεβαίωσης του Διευθυντή του
πανεπιστημιακού εργαστηρίου περί της δυνατότητας
διάθεσης των πόρων που απαιτούνται, ανά περίπτωση,
για την ορθή εκτέλεση της σύμβασης, χωρίς να παρακωλύεται η εκπαιδευτική και ερευνητική δραστηριότητα
του πανεπιστημιακού εργαστηρίου και της ακαδημαϊκής
μονάδας στην οποία εντάσσεται.
3. Οι συμβάσεις παροχής υπηρεσιών του πανεπιστημιακού εργαστηρίου περιλαμβάνουν κατ’ ελάχιστον τα
ακόλουθα στοιχεία: α) την επωνυμία του Α.Ε.Ι. και του
εργαστηρίου, β) το είδος και την περιγραφή των υπηρεσιών, γ) το συμβατικό τίμημα των υπηρεσιών, δ) τη
χρονική διάρκεια της σύμβασης, ε) τον προτεινόμενο
Επιστημονικό Υπεύθυνο σύμφωνα με το άρθρο 234 του
ν. 4957/2022 για την ορθή εκτέλεση του φυσικού και
οικονομικού αντικειμένου της σύμβασης, στ) τις υποχρεώσεις και τα δικαιώματα κάθε συμβαλλόμενου μέρους,
ζ) το δικαίωμα προβολής ή προώθησης του αντικειμένου
ή των αποτελεσμάτων των υπηρεσιών που περιγράφονται στη σύμβαση από τον αντισυμβαλλόμενο αποδέκτη
των υπηρεσιών, καθώς και τα μέσα προβολής ή προώθησης, η) το έκτακτο ερευνητικό, επιστημονικό και λοιπό
προσωπικό, εφόσον κρίνεται αναγκαία η απασχόληση
έκτακτου προσωπικού για την ορθή υλοποίηση της
σύμβασης, θ) ρήτρες εμπιστευτικότητας και εχεμύθειας,
ι) κάθε άλλο στοιχείο που κρίνεται αναγκαίο για την ορθή
υλοποίηση της σύμβασης.
4. Μετά από την ολοκλήρωση της διαδικασίας σύναψης της σύμβασης, με απόφαση της Επιτροπής Ερευνών
του Ε.Λ.Κ.Ε., εγκρίνεται η αποδοχή διαχείρισης διακριτού έργου/προγράμματος του Ε.Λ.Κ.Ε. σύμφωνα με τους
όρους της σύμβασης παροχής υπηρεσιών.
5. Το πανεπιστημιακό εργαστήριο που παρέχει υπηρεσίες δύναται μέσω του Ε.Λ.Κ.Ε. να συνάπτει συνεργα-
σίες με φορείς της περ. α) της παρ. 1 του άρθρου 14 του
ν. 4270/2014 υπό τη μορφή προγραμματικών συμβάσεων με σκοπό την παροχή υπηρεσιών, που εγκρίνονται
με απόφαση της Επιτροπής Ερευνών του Ε.Λ.Κ.Ε. Αν το
είδος των υπηρεσιών προϋποθέτει τη χρήση πόρων του
πανεπιστημιακού εργαστηρίου, απαιτείται η προσκόμιση
της βεβαίωσης της παρ. 2.
6. Το πανεπιστημιακό εργαστήριο που παρέχει υπηρεσίες, δύναται να συμμετέχει μέσω του Ε.Λ.Κ.Ε., ως
υποψήφιος οικονομικός φορέας σε κάθε είδους διαγωνιστική διαδικασία αναθετουσών αρχών για τη σύναψη
δημόσιας σύμβασης με αντικείμενο την παροχή υπηρεσιών σύμφωνα με τον ν. 4412/2016 (Α’ 147). Για τον
σκοπό αυτόν ο Ε.Λ.Κ.Ε. του Α.Ε.Ι. δύναται να προβαίνει σε
κάθε απαραίτητη ενέργεια ως υποψήφιος οικονομικός
φορέας σύμφωνα με τον ν. 4412/2016 συμπεριλαμβανομένης της διαδικασίας έκδοσης εγγυητικής επιστολής.
Αν ο Ε.Λ.Κ.Ε. αναδειχθεί ως ανάδοχος της διαγωνιστικής
διαδικασίας, με απόφαση της Επιτροπής Ερευνών του
Ε.Λ.Κ.Ε. εγκρίνεται η σύναψη της δημόσιας σύμβασης
και ακολουθεί η αποδοχή διαχείρισης έργου/προγράμματος με αντικείμενο την παροχή των υπηρεσιών που
περιγράφονται στη διαγωνιστική διαδικασία, με Επιστημονικό Υπεύθυνο τον Διευθυντή του πανεπιστημιακού
εργαστηρίου ή άλλο μέλος που υπηρετεί ή παρέχει τις
υπηρεσίες του σε αυτό.
Άρθρο 11
Τοποθέτηση προσωπικού
στο Πανεπιστημιακό Εργαστήριο
1. Η τοποθέτηση των μελών Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) στο πανεπιστημιακό εργαστήριο πραγ-
ματοποιείται, ύστερα από αίτησή τους, σύμφωνα με
τις διατάξεις του άρθρου 50 του ν. 4957/2022. Τα μέλη
Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. τοποθετούνται μόνο σε
ένα (1) πανεπιστημιακό εργαστήριο του Τμήματος στο
οποίο ανήκουν ή σε διεπιστημονικό εργαστήριο που
συμμετέχει το Τμήμα, αλλά δύνανται να παρέχουν τις
υπηρεσίες τους σε περισσότερα από ένα (1) πανεπιστημιακά εργαστήρια του Πανεπιστημίου Δυτικής Αττικής.
2. Στο πανεπιστημιακό εργαστήριο δύναται να τοποθετείται διοικητικό προσωπικό του Πανεπιστημίου Δυτικής
Αττικής, καθώς και να απασχολούνται και οι ακόλουθες κατηγορίες προσωπικού: α) επισκέπτες καθηγητές
και επισκέπτες ερευνητές, β) ερευνητές επί συμβάσει,
γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργα-
σίας ορισμένου χρόνου σε περίπτωση εκτέλεσης έργων/
προγραμμάτων του πανεπιστημιακού εργαστηρίου, δ)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
προσωπικό του Πανεπιστημίου Δυτικής Αττικής για την
εκτέλεση πρόσθετου έργου επ’ αμοιβή, συμπεριλαμβανομένων φοιτητών πρώτου, δεύτερου και τρίτου κύκλου
και μεταδιδακτόρων του Πανεπιστημίου Δυτικής Αττικής.
Άρθρο 12
Υποχρεώσεις των εργαζομένων
στην παροχή υπηρεσιών
1. Όλο το προσωπικό του Εργαστηρίου είναι υποχρεωμένο να δείχνει τη μεγαλύτερη δυνατή επιμέλεια κατά
την εκτέλεση της υπηρεσίας του και να αφιερώνει σε
αυτή ανεπιφύλακτα τις γνώσεις και την εμπειρία του
εφαρμόζοντας τους κανόνες της τέχνης και της επιστήμης και ακολουθώντας τις οδηγίες του Διευθυντή και του
Επιστημονικού Υπευθύνου του εκάστοτε έργου.
2. Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον Επιστημονικό Υπεύθυνο του Έργου, ο οποίος αναλαμβάνει τη σύνθεση της Ομάδας Εργασίας και
την κατανομή του έργου στα μέλη της ομάδας.
3. Ο Διευθυντής του Εργαστηρίου σε συνεργασία με
τον Επιστημονικό Υπεύθυνο του Έργου συντονίζει την
απρόσκοπτη εκτέλεση του έργου παροχής υπηρεσιών
και εξασφαλίζει ότι η παροχή υπηρεσιών εκ μέρους των
μελών του Εργαστηρίου δεν γίνεται σε βάρος του κύριου
έργου τους, που είναι το εκπαιδευτικό και το ερευνητικό
έργο στο πλαίσιο λειτουργίας του Ιδρύματος υπό την
έννοια ότι παρέχεται εκτός των ωρών εργασίας κάθε
μέλους του προσωπικού στο ίδρυμα.
Άρθρο 13
Διαδικασίες και όροι ασφάλειας
της εργασίας και της υγιεινής των εργαζομένων
1. Το Εργαστήριο, με ευθύνη του Διευθυντή και του
Επιστημονικού Υπευθύνου, είναι υποχρεωμένο να εξασφαλίζει όλες τις προϋποθέσεις για την ασφάλεια της
εργασίας των εργαζομένων και των εγκαταστάσεών του.
Υποχρεούται επίσης να παρέχει στους εργαζόμενους όλα
τα μέσα ασφάλειας και να διατηρεί τον εξοπλισμό του
σε άριστη κατάσταση.
2. Το Εργαστήριο είναι υποχρεωμένο με ευθύνη του
Διευθυντή να διαθέτει όλα τα απαραίτητα μέσα για την
παροχή, σε περίπτωση ανάγκης, πρώτων βοηθειών
στους εργαζόμενους.
3. Το Εργαστήριο έχει το δικό του Κανονισμό Ασφάλειας. Η πρόσβαση στο Εργαστήριο επιτρέπεται στο
εξουσιοδοτημένο προσωπικό μόνον, ενώ απαιτείται
ευκρινής σήμανση.
4. Το Εργαστήριο είναι υποχρεωμένο να φροντίζει με
συνέπεια για την τήρηση όλων των προβλεπόμενων κανόνων υγιεινής και καθαριότητας, τόσο στις εγκαταστά-
σεις του, όσο και στον περιβάλλοντα χώρο.
5. Οι εργαζόμενοι στις εγκαταστάσεις του Εργαστηρίου υποχρεούνται, αν η φύση του έργου τους το επι-
βάλλει, να φέρουν κατά τη διάρκεια της εργασίας τους
κατάλληλη ενδυμασία.
6. Το έκτακτο προσωπικό που ασκεί εργαστηριακό
έργο οφείλει να προσκομίζει στον Ε.Λ.Κ.Ε. ασφαλιστήριο
συμβόλαιο αστικής ιατρικής ευθύνης κατά τη διάρκεια
της απασχόλησής του.
7. Σε περίπτωση που από τη λειτουργία του Εργαστηρίου δημιουργούνται ιδιαίτερες περιβαλλοντικές επιπτώ-
σεις, το Ίδρυμα έχει την υποχρέωση να λαμβάνει όλα τα
απαραίτητα μέτρα για την προστασία και αποκατάσταση
του περιβάλλοντος χώρου, σύμφωνα με τις υποδείξεις
των αρμόδιων υπηρεσιών και τις ισχύουσες διατάξεις.
Άρθρο 14
Πολιτική για τη Διαχείριση
της Διανοητικής Ιδιοκτησίας
1. Αρμόδιος φορέας για τη διαχείριση και προστασία
των δικαιωμάτων διανοητικής (πνευματικής και βιομηχανικής) ιδιοκτησίας επί των παραγόμενων αποτελεσμά-
των από τα προγράμματα/έργα που εκπονούνται στο
Εργαστήριο είναι ο Ε.Λ.Κ.Ε. του Ιδρύματος και εφαρμόζονται οι οικείες διατάξεις του Οδηγού Χρηματοδότησης
και Διαχείρισης, όπως ισχύει.
2. Ως γενική αρχή, τα παραγόμενα αποτελέσματα ανήκουν στον φορέα χρηματοδότησης του έργου/προγράμ-
ματος. Το Εργαστήριο διατηρεί το δικαίωμα χρήσης των
παραγόμενων αποτελεσμάτων αποκλειστικά για ερευνητικούς, εκπαιδευτικούς και διδακτικούς σκοπούς.
Η τεχνογνωσία που τυχόν παραχθεί κατά την υλοποίηση
του έργου/προγράμματος, όπως και το δικαίωμα για την
απόκτηση διπλώματος ευρεσιτεχνίας ή άλλου τίτλου για
την κατοχύρωση αυτής, ανήκουν, σε κάθε περίπτωση,
αποκλειστικά στο Πανεπιστήμιο Δυτικής Αττικής και τα
φυσικά πρόσωπα της ερευνητικής ομάδας που συνέβαλαν στην ανακάλυψη αυτή.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στα πλαίσια των οποίων το Εργαστήριο αναλαμβάνει την εκτέλεση προγραμμάτων, χωρίς
τη δυνατότητα διαπραγμάτευσης των όρων πνευματικής και βιομηχανικής ιδιοκτησίας, δεν ακολουθείται η
παραπάνω διαδικασία, αλλά ενημερώνεται η Επιτροπή
Ερευνών, η οποία μπορεί να αρνηθεί την υπογραφή τέτοιας σύμβασης.
Άρθρο 15
Γενικές Αρχές Επεξεργασίας Δεδομένων
Προσωπικού Χαρακτήρα
1. Το Πανεπιστήμιο Δυτικής Αττικής, τηρώντας τη
νομοθεσία περί προστασίας δεδομένων προσωπικού
χαρακτήρα, διατηρεί τις προσωπικές πληροφορίες σε
έναν ασφαλή κεντρικό διακομιστή. Σε εφαρμογή των
ν. 2472/1997 και 4624/2019 και σε συμμόρφωση με τον
Κανονισμό της Ε.Ε. 2016/679, της Οδηγίας 2016/680 για
την γενική προστασία δεδομένων της ΕΕ (GDPR), τα δεδομένα προσωπικού χαρακτήρα όλων των αντισυμβαλ-
λομένων, τα οποία περιέρχονται σε γνώση του προσωπικού του Εργαστηρίου στο πλαίσιο κάποιας συναλλαγής,
καταχωρούνται από τα μέλη του προσωπικού σε αρχείο
δεδομένων και δε δύναται να διαβιβάζονται περαιτέρω
στην Ελλάδα ή το εξωτερικό εκτός και αν η διαβίβαση
των στοιχείων απαιτείται από το νόμο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
2. Η επεξεργασία των προσωπικών δεδομένων θα
πραγματοποιείται με σεβασμό προς τις βασικές αρχές
προστασίας προσωπικών δεδομένων, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινο-
βουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών (Γενικός κανονισμός για την Προστασία των Δεδο-
μένων - ΓΚΠΔ), ήτοι της νομιμότητας, αντικειμενικότητας
και διαφάνειας της επεξεργασίας, του περιορισμού του
σκοπού της επεξεργασίας, της ελαχιστοποίησης των
δεδομένων, της ακρίβειας αυτών, του περιορισμού της
περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.
3. Όταν το Εργαστήριο επεξεργάζεται δεδομένα προσωπικού χαρακτήρα φροντίζει ώστε:
α) Να έχει συλλέξει και να επεξεργάζεται νόμιμα τα
δεδομένα αυτά, δυνάμει των προβλέψεων της υφιστάμενης νομοθεσίας και των προϋποθέσεων που αυτή θέτει.
β) Να επεξεργάζεται τα δεδομένα προσωπικού χαρακτήρα μόνο για καθορισμένους, ρητούς και νόμιμους
σκοπούς.
γ) Να λαμβάνει τα κατάλληλα τεχνικά και οργανωτικά
μέτρα, ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία
τους από μη εξουσιοδοτημένη ή παράνομη επεξεργασία
και τυχαία απώλεια, καταστροφή ή φθορά. Επιπλέον να
επανεξετάζει περιοδικά την επάρκεια και την αποτελεσματικότητα των μέτρων αυτών.
δ) Να καταβάλει τις απαραίτητες προσπάθειες, ώστε τα
δεδομένα προσωπικού χαρακτήρα που διατηρεί και επεξεργάζεται να είναι πάντα ακριβή και επικαιροποιημένα.
ε) Να μη διατηρεί τα δεδομένα προσωπικού χαρακτήρα που συλλέγει για χρονικό διάστημα μεγαλύτερο
από ό,τι επιβάλουν οι σκοποί, δυνάμει των οποίων συνελέγησαν και τέθηκαν σε επεξεργασία. Εντούτοις, είναι
δυνατόν να τα διατηρήσει και για μεγαλύτερο χρονικό
διάστημα εάν η επεξεργασία των δεδομένων αυτών είναι
απαραίτητη:
(i) είτε για την τήρηση νομικής υποχρέωσης που επιβάλλει την επεξεργασία βάσει διάταξης νόμου (ιδίως
στο πλαίσιο των υποχρεώσεών του ως δικαιούχου υλοποίησης συγχρηματοδοτούμενων προγραμμάτων ΕΣΠΑ
κ.λ.π.),
(ii) είτε για την εκπλήρωση καθήκοντος που εκτελείται
προς το δημόσιο συμφέρον,
(iii) είτε για σκοπούς αρχειοθέτησης προς το δημόσιο
συμφέρον, ή για σκοπούς επιστημονικής ή ιστορικής
έρευνας, ή για στατιστικούς σκοπούς, αφού ληφθούν
τα κατάλληλα τεχνικά και οργανωτικά μέτρα, συμπεριλαμβανομένης της ψευδωνυμοποίησης τους, και μόνον
εφόσον οι σκοποί αυτοί δεν μπορούν να εξυπηρετηθούν
μέσω της ανωνυμοποίησης των δεδομένων,
(iv) είτε για τη θεμελίωση, άσκηση ή υποστήριξη νομικών αξιώσεων.
4. Το Εργαστήριο φροντίζει ώστε τα υποκείμενα των
δεδομένων να μπορούν να ασκήσουν τα δικαιώματα
που τους αναγνωρίζει η νομοθεσία, αναφορικά με τη
συλλογή και την επεξεργασία των δεδομένων προσωπικού χαρακτήρα.
Τα δικαιώματα αυτά είναι τα ακόλουθα:
(i) Το δικαίωμα πρόσβασης στα δεδομένα,
(ii) το δικαίωμα διόρθωσης των δεδομένων,
(iii) το δικαίωμα διαγραφής των δεδομένων («δικαίωμα
στη λήθη»),
(iv) το δικαίωμα περιορισμού της επεξεργασίας των
δεδομένων,
(v) το δικαίωμα στη φορητότητα των δεδομένων,
(vi) το δικαίωμα αντίρρησης στην επεξεργασία των
δεδομένων.
Άρθρο 16
Τηρούμενα Βιβλία
1. Για τις ανάγκες του Εργαστηρίου τηρούνται τα σε
έντυπη ή ηλεκτρονική μορφή τα βιβλία και στοιχεία που
τυχόν προβλέπονται από την κείμενη νομοθεσία, καθώς
και τα ακόλουθα:
• Βιβλίο πρωτοκόλλου
• Βιβλίο πρακτικών-αποφάσεων
• Βιβλίο περιουσιακών στοιχείων (πάγιος εξοπλισμός)
• Φάκελος οικονομικών στοιχείων κάθε έτους
• Φάκελος ετήσιου απολογισμού δραστηριοτήτων
• Κατάλογος επιστημονικών βιβλίων και περιοδικών
• Αρχείο ερευνητικών προγραμμάτων
• Αρχείο ερευνητικών δεδομένων
• Βιβλίο αποθήκης/υλικών
• Μηχανογραφημένο αρχείο πληροφοριών για τις υπηρεσίες προς τρίτους.
2. Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο κρίνεται απαραίτητο για το
Εργαστήριο.
Άρθρο 17
Πολιτική χρήσης του λογοτύπου του Ιδρύματος
1. Το λογότυπο του Ιδρύματος δύναται να χρησιμοποιηθεί χωρίς πρότερη άδεια από το πανεπιστημιακό
εργαστήριο για τις ακόλουθες χρήσεις: α) Παρουσιάσεις,
αναφορές ή έντυπα που αφορούν εκπαιδευτικές ερευνητικές ή αναπτυξιακές δράσεις του Πανεπιστημίου, β)
Δικτυακούς τόπους που δημιουργούνται από τα πανεπιστημιακά εργαστήρια, γ) Όλες τις δράσεις επικοινωνίας
του Πανεπιστημίου όπως κάρτες, δελτία τύπου, ενημερωτικά δελτία (newsletter), κοινωνικά δίκτυα.
2. Η χρήση του λογοτύπου του ιδρύματος από τρίτους
συναλλασσόμενους με το εργαστήριο, στο πλαίσιο παροχής υπηρεσιών από αυτά, επιτρέπεται ύστερα από
προηγούμενη έγκριση του αρμοδίου οργάνου διοίκησης
του ιδρύματος επί τεκμηριωμένου αιτήματος του ενδιαφερόμενου τρίτου ή του επιστημονικού υπεύθυνου
του έργου.
Άρθρο 18
Μεθοδολογία διασφάλισης ποιότητας
και διακρίβωσης οργάνων
Η μεθοδολογία διασφάλισης της ποιότητας και της
διακρίβωσης των οργάνων του Εργαστηρίου προβλέπει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
τακτικούς ελέγχους των οργάνων σύμφωνα με τις ισχύουσες εθνικές, ευρωπαϊκές και διεθνείς προδιαγραφές.
Παράλληλα, το Εργαστήριο ενθαρρύνεται από το Ίδρυμα
να εξασφαλίσει την πιστοποίησή/διαπίστευσή του για τις
υπηρεσίες που παρέχει.
Άρθρο 19
Χρήση των υποδομών του Εργαστηρίου
1. Η χρήση του εργαστηρίου επιτρέπεται μόνο σε
άτομα που ανήκουν στην ακαδημαϊκή κοινότητα του
Ιδρύματος και, συγκεκριμένα, σε άτομα που ανήκουν
στις εξής κατηγορίες: (α) μέλη ΔΕΠ και λοιποί διδάσκοντες/ουσες, (β) προπτυχιακοί και μεταπτυχιακοί φοιτη-
τές/τριες και υποψήφιοι διδάκτορες, μεταδιδάκτορες,
(γ) ερευνητές/τριες, (δ) τεχνικό και εκπαιδευτικό προσωπικό, (ε) σπουδαστές/στριες και εκπαιδευτές/τριες προ-
γραμμάτων επιμόρφωσης που διοργανώνει το Ίδρυμα,
(στ) διοικητικοί υπάλληλοι.
2. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν το
εργαστήριο μόνο μετά από άδεια του Διευθυντή του
Εργαστηρίου με παράλληλη ενημέρωση του Προέδρου
του Τμήματος.
3. Κάθε εργαζόμενος ή επισκέπτης στις εγκαταστάσεις
του Εργαστηρίου οφείλει να τηρεί τους κανόνες υγιεινής
και ασφάλειας που έχει θεσπίσει το Εργαστήριο, η Σχολή
ή το Πανεπιστήμιο.
4. H χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν εξουσιοδοτηθεί
από τον Διευθυντή. Εξοπλισμός και εν γένει αντικείμενα
του Εργαστηρίου τα οποία παραδίδονται για τη διεξαγωγή εκπαιδευτικού και ερευνητικού έργου επιστρέφο-
νται, μετά τη χρήση τους, στην κατάσταση στην οποία
βρίσκονταν κατά την παράδοσή τους.
Άρθρο 20
Διαδικασίες και όροι ασφάλειας
των πληροφοριών, τήρηση
επιχειρηματικού απορρήτου
1. Οι χρήστες των υποδομών και χώρων του Εργαστηρίου υποχρεούνται να τηρούν ως εμπιστευτικές όλες τις
πληροφορίες που περιέρχονται σε γνώση τους και να
μην προβαίνουν στην αποκάλυψη, δημοσίευση, διάχυση ή με οποιονδήποτε άλλο τρόπο ανακοίνωση αυτών
σε τρίτους άμεσα ή έμμεσα, εν όλω ή εν μέρει και για
οποιονδήποτε λόγο. Για το σκοπό αυτό, οι χρήστες που
δεν διατηρούν υπηρεσιακή σχέση με το ίδρυμα, υπογράφουν σχετική δήλωση εχεμύθειας και εμπιστευτικότητας.
2. Οι διατάξεις της προηγούμενης παραγράφου εφαρμόζονται και στην περίπτωση παροχής υπηρεσιών προς
τρίτους (φορείς χρηματοδότησης) με την επιφύλαξη
ειδικότερων όρων που ενδέχεται να περιλαμβάνονται
στη σχετική συμφωνία συνεργασίας με τον εκάστοτε
αποδέκτη των υπηρεσιών.
3. Στις συμβάσεις παροχής υπηρεσιών που συνάπτει το
εργαστήριο με τρίτους περιέχεται απαραιτήτως σχετική
συμφωνία αναφορικά με την εμπιστευτικότητα και την
εχεμύθεια.
Άρθρο 21
Διαχείριση και αποθήκευση υλικών
και πληροφοριών
1. Τα υλικά που αγοράζονται για τις ανάγκες των έργων
παρακολουθούνται μέσα από τις διαδικασίες τήρησης
αποθήκης που τηρούνται στο Εργαστήριο. Ο Επιστημονικά Υπεύθυνος του κάθε έργου θα έχει επίσης τη
συνολική ευθύνη από πλευράς του Εργαστηρίου για
τον έλεγχο των αποθεμάτων (stock) και τις διαδικασίες
παραγγελιών.
2. Το προσωπικό του Εργαστηρίου έχει την ευθύνη της
διαχείρισης των υλικών και είναι υποχρεωμένο να λαμβάνει μέτρα για την ασφαλή φύλαξή τους σε κατάλληλους
χώρους και τη διατήρησή τους σε άριστη κατάσταση.
3. Αν για οποιοδήποτε λόγο το Εργαστήριο σταματήσει
να προσφέρει τις υπηρεσίες του, όλα τα υλικά μεταβιβάζονται, με εισήγηση του οικείου Τμήματος του Ιδρύμα-
τος και απόφαση της Επιτροπής Ερευνών σε αντίστοιχο
Εργαστήριο του Τμήματος.
4. Για όλες τις υπηρεσίες που προσφέρει το Εργαστήριο προς τρίτους, διατηρεί πλήρες μηχανογραφημένο
αρχείο πληροφοριών.
5. Η διαχείριση και η αποθήκευση των πληροφοριών
για κάθε έργο θα γίνεται από τον Επιστημονικά Υπεύθυνο
του Έργου, ο οποίος και θα είναι ο αποκλειστικά υπεύθυνος έναντι του αντισυμβαλλόμενου για την τήρηση
των σχετικών όρων του άρθρου για το επιχειρηματικό
απόρρητο.
6. Ο Επιστημονικά Υπεύθυνος του Έργου θα αναλάβει
την οργάνωση και την ενημέρωση αναλυτικού αρχείου
των συμβάσεων παροχής υπηρεσιών του Εργαστηρίου,
είτε σε έντυπη είτε σε ηλεκτρονική μορφή σε συνεργασία
με τον ΕΛΚΕ του Ιδρύματος.
7. Η εγκατάσταση ή απεγκατάσταση Hardware ή
Software στους Ηλεκτρονικούς Υπολογιστές του εργαστηρίου επιτρέπεται μόνο από τα αρμόδια προς τούτο
όργανα του Τμήματος ή από απασχολούμενους σε έργο
του εργαστηρίου με ειδικές προς τούτο γνώσεις ή από
εξουσιοδοτημένους τεχνικούς εταιρειών οι οποίες έχουν
αναλάβει την τεχνική υποστήριξη ή προμήθεια εξοπλισμού. Η μετακίνηση εξοπλισμού από τους χώρους των
εργαστηρίων απαγορεύεται εκτός και αν αυτό γίνεται
μετά από έγκριση των αρμόδιων οργάνων του Τμήματος ή στα πλαίσια ανάγκης επισκευής. Στην δεύτερη
περίπτωση θα πρέπει να έχουν εκδοθεί, με ευθύνη του
Ειδικού Τεχνικού Προσωπικού (ΕΤΠ), τα σχετικά παραστατικά που κατά περίπτωση προβλέπονται.
Άρθρο 22
Θέματα ηθικής και δεοντολογίας της έρευνας
1. Τα θέματα ηθικής και δεοντολογίας της έρευνας που
αφορούν τα έργα παροχής υπηρεσιών που υλοποιούνται
από το Εργαστήριο τα επιλαμβάνεται η Επιτροπή Ηθικής
και Δεοντολογίας της Έρευνας (Ε.Η.Δ.Ε.) που λειτουργεί
στο Ίδρυμα με σκοπό να παρέχει σε ηθικό και δεοντολογικό επίπεδο εγγύηση αξιοπιστίας των έργων.
2. Η διαδικασία υποβολής ερωτημάτων προς την
Ε.Η.Δ.Ε. επί θεμάτων ηθικής και δεοντολογίας της έρευνας
των έργων παροχής υπηρεσιών που χρήζουν διερεύνηΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
σης, καθορίζονται με βάση τον ν. 4957/2022 (άρθρα 277282) και τον Κανονισμό Αρχών και Λειτουργίας της
Ε.Η.Δ.Ε., που περιλαμβάνεται στον Οδηγό Χρηματοδότησης και Διαχείρισης του Ε.Λ.Κ.Ε. του Α.Ε.Ι. Στον ανω-
τέρω Κανονισμό εξειδικεύονται τα έγγραφα που υποβάλλονται από τους επιστημονικά υπευθύνους όπως,
αίτηση, ερωτηματολόγιο και έκθεση καταλληλόλητας
και η διαδικασία υποβολής τους, ο τρόπος λειτουργίας
και λήψης αποφάσεων της Ε.Η.Δ.Ε.
Άρθρο 23
Τίτλος-Σφραγίδα
Η επωνυμία (τίτλος) του εργαστηρίου είναι «ΕΡΓΑΣΤΗΡΙΟ ΕΝΕΡΓΕΙΑΣ» και στην αγγλική γλώσσα «ENERGY
LABORATORY».
1. Η επωνυμία του εργαστηρίου αναγράφεται σε κάθε
έντυπό τους, μαζί με το διακριτικό τους τίτλο. Η επωνυμία καθώς και τα στοιχεία του/της Διευθυντή/τριας του
εργαστηρίου αναγράφονται στους χώρους του τμήματος που είναι εγκατεστημένο το εργαστήριο.
2. Το Εργαστήριο χρησιμοποιεί για την αλληλογραφία
του όμοια στρόγγυλη σφραγίδα με αυτή του τμήματος
και την προσθήκη της επωνυμίας του καθώς και του διακριτικού τίτλου.
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί το εργαστήριο για την ξενόγλωσση αλληλογραφία του.
Άρθρο 24
Έναρξη Ισχύος
Η ισχύς του παρόντος κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 7 Μαρτίου 2025
Ο Αναπληρώνων τον Πρύτανη
Αντιπρύτανης Έρευνας,
Καινοτομίας και Διά Βίου Μάθησης
ΠΕΤΡΟΣ ΚΑΛΑΝΤΩΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1548/01.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201548.pdf | Tokens: 45691]